బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
డిజిలాకర్‌ గురించి ప్రతి ఒక్కరూ తెలుసుకోవాల్సిన ముఖ్య విష‌యాలు
ముఖ్య‌మైన ప‌త్రాల‌ను ఆన్‌లైన్‌లో స్టోర్ చేసుకునేందుకు కేంద్ర ప్ర‌భుత్వం డిజిలాక‌ర్‌ను తీసుకొచ్చింది. దీంట్లో పాస్ పోర్టు, పాన్ కార్డు, విద్యార్హ‌త‌ల‌కు సంబంధించిన ధ్రువ‌ప‌త్రాల‌ను, పెట్టుబ‌డుల‌కు సంబంధించిన ప‌త్రాల‌ను భ‌ద్ర‌ప‌రుచుకునే వీలుంది.
Samayam Telugu | Updated:
May 21, 2018, 02:57PM IST
డిజిలాకర్‌
డిజిలాకర్ వాడ‌కం ఎలా?
దేశ పౌరులు త‌మ ముఖ్య‌మైన ప‌త్రాల‌ను ఆన్‌లైన్‌లో స్టోర్ చేసుకునేందుకు కేంద్ర ప్ర‌భుత్వం డిజిలాక‌ర్‌ను తీసుకొచ్చింది. దీంట్లో పాస్ పోర్టు, పాన్ కార్డు, విద్యార్హ‌త‌ల‌కు సంబంధించిన ధ్రువ‌ప‌త్రాల‌ను, పెట్టుబ‌డుల‌కు సంబంధించిన ప‌త్రాల‌ను భ‌ద్ర‌ప‌రుచుకునే వీలుంది.
కేంద్ర ప్రభుత్వం అందించే డిజిలాకర్‌ గురించి ప్రతి ఒక్కరూ తెలుసుకోవడం అవసరం. ఇది ఉచితంగా లభించే సేవ. ఈ లాకర్‌ ఉంటే ఫిజికల్‌ డాక్యుమెంట్లను వెంట తీసుకెళ్లాల్సిన శ్రమ అక్కర్లేదు. అన్ని సందర్భాల్లో అన్ని చోట్లకు ఫిజికల్‌ పత్రాలను తీసుకెళ్లడం ఇబ్బందికరంగానే ఉంటుంది. అవి పోవడం, దెబ్బతినడం అనే రిస్క్‌ ఎప్పుడూ ఉంటుంది. ఈ విధమైన ఇబ్బందులను తప్పించేందుకే డిజిటల్‌ ఇండియా కార్యక్రమంలో భాగంగా కేంద్ర ప్రభుత్వం డిజిలాకర్‌ను తీసుకొచ్చింది. దీని గురించి మ‌రిన్ని విశేషాలు తెలుగు స‌మ‌యం పాఠ‌కుల కోసం ..
Recommended byColombia
ఇది ఎలా పనిచేస్తుంది?
డిజి లాకర్‌లో రిజిస్టర్‌ చేసుకుని లాగిన్‌ అయిన తర్వాత డాష్‌బోర్డ్‌, యాక్టివిటీస్‌, షేర్డ్‌ డాక్యుమెంట్స్‌, ఇష్యూడ్‌ డాక్యుమెంట్స్‌, అప్‌లోడెడ్‌ డాక్యుమెంట్స్‌, ఇష్యూవర్‌, రిక్వెస్టర్‌ అనే ఆప్షన్లు కనిపిస్తాయి. వెబ్‌సైట్‌, యాప్‌ రూపంలోనూ డిజిలాకర్‌ అందుబాటులో ఉంది. ఇందులో ఒక జీబీ వరకూ స్పేస్‌ను వినియోగించుకోవచ్చు. ఎక్కడైనా డాక్యుమెంట్‌ను ఇవ్వాల్సి వచ్చిందనుకోండి అప్పుడు డిజిలాకర్‌లోని సంబంధిత డాక్యుమెంట్‌ యూఆర్‌ఎల్‌ ఇస్తే చాలు. ఆధార్‌కార్డు ఉన్నవారు, లేనివారు కూడా దీన్ని ప్రారంభించుకోవచ్చు.
ఏమేం చేయ‌వ‌చ్చు?
డిజిలాకర్‌ యూజర్‌కు డాక్యుమెంట్లను సంస్థలు నేరుగా డిజిటల్‌ రూపంలో ఇష్యూ చేయడం. అప్‌లోడెడ్‌ అంటే స్కాన్‌ చేసిన కాపీలను డిజిటల్‌ లాకర్‌ అకౌంట్‌లోకి స్వయంగా అప్‌లోడ్‌ చేసుకోవడం.
నమోదు
https://digilocker.gov.in లింక్‌కు వెళ్లి సులభంగా డిజిలాకర్‌ను తెరుచుకోవచ్చు. ముందు మొబైల్‌ నంబర్‌ ఎంటర్‌ చేస్తే ఓటీపీ వస్తుంది. ఆ ఓటీపీని నమోదు చేసి క్లిక్‌ చేస్తే తర్వాత పేజీకి వెళతారు. అక్కడ యూజర్‌ నేమ్‌, పాస్‌వర్డ్‌ క్రియేట్‌ చేసుకుని సైనప్‌పై క్లిక్‌ చేయాలి. మీ ఆధార్‌ నంబర్‌కు మీరు వాడుతున్న మొబైల్‌ నంబరే లింక్‌ అయి ఉంటే ఆధార్‌ నంబర్‌ ఇవ్వాలి. అప్పుడు ఆధార్‌ సెంట్రల్‌ సర్వస్‌ నుంచి వచ్చే ఓటీపీని ఎంటర్‌ చేయాల్సి ఉంటుంది. లేదంటే ఈ స్టెప్‌ను స్కిప్‌ చేయవచ్చు. దీంతో మీ డిజిలాక‌ర్ ఖాతా సిద్ధ‌మైన‌ట్లే.
డిజిలాకర్‌
ఇతర వివరాలు
మొత్తం ప‌త్రాల‌ను దాచుకునేందుకు ఒక్కో వ్య‌క్తికి 10ఎంబీ స్పేస్ కేటాయిస్తారు. మీ కంప్యూట‌ర్, ల్యాప్‌టాప్ లోంచి డాక్యుమెంట్ల‌ను ఎంచుకుని డిజిలాక‌ర్ల‌లో అప్‌లోడ్ చేయ‌వ‌చ్చు. పీడీఎఫ్, జేపీజీ, జేపీఈజీ, పీఎన్జీ, బీఎంపీ, జిఫ్ ఫార్మాట్ల‌లో ఉండే ఫైల్స్ 1ఎంబీ సైజ్ మించ‌కుండా ఎంపిక చేసుకోవ‌చ్చు.
డిజిలాక‌ర్ సంబంధించిన అన్ని ఖాతాల‌కు త‌మ‌దైన పాస్ వ‌ర్డ్‌ల‌ను వినియోగ‌దారులే సృష్టించి ఉంటారు కాబ‌ట్టి ప‌త్రాల‌న్ని భ‌ధ్రంగానే ఉంటాయి. మీరు నేరుగా ఎవ‌రికి కావాలంటే వారికి ఆన్‌లైన్లోనే ముఖ్య‌మైన ప‌త్రాల‌ను షేర్ చేయ‌వ‌చ్చు. ప్ర‌భుత్వం జారీ చేసిన ప‌త్రాల‌ను సుర‌క్షితంగా కావాల్సిన ఏజెన్సీల‌కు త‌క్కువ స‌మ‌యంలోనే పంపుకోవ‌చ్చు. దీని వ‌ల్ల ప్ర‌భుత్వ అధికారులు, సంస్థ‌ల‌కు సైతం సౌల‌భ్య‌క‌రంగా ఉంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.